HPT โชว์ของ เทรดรอบบ่ายพุ่ง 108%
"โฮม พอตเทอรี่" หรือ HPT ณ เวลา 15.52 น. ราคาอยู่ที่ 2.08 บ. เพิ่มขึ้น 1.08 บ. หรือ 108% จากราคาขาย IPO ที่ 1 บ. มูลค่าซื้อขายที่ 2.35 พันลบ. โดย บล.ทิสโก้ ระบุว่า HPT มีแผนปรับปรุง-เพิ่มคุณภาพเครื่องจักรทำให้กำลังการผลิตเพิ่มขึ้นกว่า 100% อีกทั้งมองว่าจะได้รับปัจจัยบวกจากค่าเงินบาทที่อ่อนค่าลง เนื่องจากลูกค้าส่วนใหญ่อยู่ในตปท.
29 มิ.ย. 2558

ผู้สื่อข่าวรายงานว่า บริษัท โฮม พอตเทอรี่ จำกัด (มหาชน) หรือ HPT ณ เวลา 15.52 น. ราคาอยู่ที่ 2.08 บาท เพิ่มขึ้น 1.08 บาท หรือ 108% จากราคาขาย IPO ที่ 1 บาท มูลค่าซื้อขายที่ 2.35 พันล้านบาท
บล.ทิสโก้ ระบุในบทวิเคราะห์ (29 มิ.ย.) ว่า HPT มีแผนที่จะปรับปรุงและเพิ่มคุณภาพของเครื่องจักร และทำให้กำลังการผลิตเพิ่มขึ้นกว่า 100% คาดว่าจะเริ่มผลิตได้ในไตรมาส 3/58 (เดิมมีกำลังการผลิต 1,200 ตันต่อปี)
สำหรับปี 59 หากอัตราการใช้กำลังการผลิตกลับไปอยู่ที่ 60-75% หลังจากที่เพิ่มกำลังการผลิตเท่าตัวได้ภายในปีนี้ โดยมองว่าบริษัทจะมีปัจจัยบวกจากค่าเงินบาทที่อ่อนค่าลง เนื่องจากลูกค้าราว 85% อยู่ในสหรัฐฯ และยุโรป
 